Diari Oficial de la Generalitat Valenciana


Sumari del DOGV 6011, del 12-05-2009 (2009/5174)

DECRET 61/2009, de 8 de maig, del Consell, de modificació del Decret 119/2007, de 27 de juliol, pel qual es va aprovar el Reglament Orgànic i Funcional de la Conselleria de Cultura i Esport.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/05/08/61/dof/vci/html**

### Dades del document

Número de DOGV
:   6011

Data del DOGV
:   12-05-2009

Secció del DOGV
:   I. DISPOSICIONS GENERALS

Número del document
:   2009/5174


Data del document
:   08-05-2009

Organisme emissor
:   Conselleria de Cultura i Esport

Tipus de document
:   Decret

Anàlisi jurídica

 Descriptors 

:   * Conselleria Cultura i Esport
    * reglament intern
    * administració regional
    * legislació

DECRET 61/2009, de 8 de maig, del Consell, de modificació del Decret 119/2007, de 27 de juliol, pel qual es va aprovar el Reglament Orgànic i Funcional de la Conselleria de Cultura i Esport. [2009/5174]  
Per mitjà del Decret 119/2007, de 27 de juliol, el Consell va aprovar el Reglament Orgànic i Funcional de la Conselleria de Cultura i Esport.  
El desplegament posterior de la dita estructura i l'experiència en la gestió en l'àmbit competencial del departament aconsellen modificar l'organització d'alguns dels seus òrgans directius a fi de millorar-ne el funcionament.  
Per tot això, de conformitat amb el que establixen els articles 28.f) i 64 de la Llei del Consell, i amb la deliberació prèvia del Consell en la reunió del dia 8 de maig de 2009,  
DECRETE  
Article únic. Modificació de l'articulat del Decret 119/2007, de 27 de juliol, del Consell  
Es modifiquen els articles 13, 17 i 18 del Decret 119/2007, de 27 de juliol, del Consell, pel qual es va aprovar el Reglament Orgànic i Funcional de la Conselleria de Cultura i Esport, que queden redactats en la forma ressenyada en l'annex.  
DISPOSICIÓ FINAL  
Única. Entrada en vigor  
El present decret vigirà des de l'endemà de la publicació en el Diari Oficial de la Comunitat Valenciana.  
València, 8 de maig de 2009  
El president de la Generalitat,  
FRANCISCO CAMPS ORTIZ  
La consellera de Cultura i Esport,  
TRINIDAD MARÍA MIRÓ MIRA  
ANNEX  
Nova redacció dels articles 13,17 i 18 del Decret 119/2007, de 27 de juliol, del Consell  
«Article 13. Unitat dependent de la Direcció General del Llibre, Arxius i Biblioteques  
De la Direcció General del Llibre, Arxius i Biblioteques depén l'Àrea de Coordinació del Llibre, Arxius i Biblioteques, a la qual corresponen la direcció i coordinació de les funcions relatives al llibre, arxius i biblioteques.»  
«Article 17. Secretaria General Administrativa  
1. Adscrita a la Subsecretaria i de conformitat amb l'article 73 de la Llei del Consell, la Secretaria General Administrativa és la unitat que, amb la màxima jerarquia del nivell administratiu, presta suport directe al titular de la Subsecretaria i, davall la seua autoritat, exercix la direcció, coordinació i supervisió dels servicis generals de la conselleria.  
2. De la Secretaria General Administrativa depén l'Àrea Econòmica, a la qual corresponen la direcció i coordinació de les funcions atribuïdes a la Subsecretaria en matèria de gestió econòmica i contractació.»  
«Article 18. Altres unitats dependents de la Subsecretaria  
Depenen orgànicament de la Subsecretaria, sota la dependència funcional de la Secretaria Autonòmica de Cultura, les unitats següents:  
1. Àrea d'Arts Plàstiques i Escèniques, a la qual corresponen l'assessorament administratiu, la coordinació i canalització de la informació de la Secretaria Autonòmica, i la direcció i coordinació de les funcions relatives a la música, les arts plàstiques, el disseny, les arts escèniques, la cinematografia i la creació audiovisual.  
2. Àrea de Promoció Cultural, a la qual corresponen la direcció i coordinació de les funcions relatives a la promoció cultural.»


Còpia Permalink ELI